
Nr.870, datë 5.11.2007

Për transferimin në pronësi të bashkisë së kukësit të pronës nr.438 “Shtëpia e ushtarakëve”, Kukës dhe të pronës nr.441 “Ish spitali ushtarak”, kukës, të cilat janë në përgjegjësi administrimi të ministrisë së mbrojtjes, dhe për një ndryshim në vendimin nr.515, datë 18.7.2003 të këshillit të ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi ministrisë së mbrojtjes”

Në mbështetje të nenit 100 të Kushtetutës dhe të neneve 13 e 15, shkronja “c të ligjit nr.8743, datë 22.2.2001 “Për pronat e paluajtshme të shtetit”, të ndryshuar dhe të neneve 2 shkronja “c”, 5, 7 e 8 të ligjit nr.8744, datë 22.2.2001, “Për transferimin e pronave publike të shtetit në njësitë e qeverisjes vendore”, me propozimin e Ministrit të Mbrojtjes, Këshilli i Ministrave

Vendosi:

1. Pronat me numrat rendorë 438 “Shtëpia e ushtarakëve”, Kukës dhe 441 “Ish-spitali ushtarak”, Kukës, në përgjegjësi administrimi të Ministrisë së Mbrojtjes, sipas vendimit nr.515, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes, t’i kalojnë në përgjegjësi administrimi bashkisë së Kukësit, për t’i vënë në shërbim të komunitetit vendas.
2. Pronat me numrat rendorë 438 “Shtëpia e ushtarakëve”, Kukës dhe 441 “Ish-spitali ushtarak”, Kukës, të hiqen nga lista e inventarit të pronave të paluajtshme shtetërore, që i bashkëlidhet vendimit nr.515, datë 18.7.2003 të Këshillit të Ministrave.
3. Bashkisë së Kukësit i ndalohet ta ndryshojë destinacionin e përdorimit të pronave të përcaktuara në këtë vendim, si dhe t’i tjetërsojë ose t’ua japë në përdorim të tretëve pa miratimin e pushtetit qendror.
4. Ngarkohen Ministri i Mbrojtjes, Ministri i Ekonomisë, Tregtisë dhe Energjetikës, Ministri i Brendshëm, Kryeregjistruesi i Pasurive të Paluajtshme të Republikës së Shqipërisë dhe bashkia e Kukësit të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

